
	Zavod za razvoj socialnih in zaposlitvenih programov

Kersnikova 19

3000  Celje

Tel.: +386 (0)3 428 50 60

Fax.: +386 (0)3 428 50 65

E-mail: racio@siol.net

VABILO NA 

POLETNO ŠOLO »RAZNOLIKOST JE BOGASTVO DRUŽBE«

Gorenje pri Zrečah, 6. 7. – 11. 7. 2008
Pojem raznolikost lahko najdemo na več področjih življenja. Danes pa je zelo aktualen v sferi družbenega življenja, saj je sprejemanje raznolikosti ključno za delovanje sodobne družbe. Toda kaj pomeni sprejemanje raznolikosti? Zakaj je to ključnega pomena pri reševanju problema enakih možnosti in odpravljanju neravnovesij v družbi? 

Vabimo vas, da se udeležite poletne šole »Raznolikost je bogastvo družbe«, na kateri bomo na zanimiv in zabaven način iskali odgovore na ta vprašanja in raziskovali raznolikost in njen pomen na različnih področjih življenja. 
Delo bo potekalo v skupinskih delavnicah in po skupinah, ki se bodo delile v 3 tematske sklope: umetnost, družboslovje in humanistika ter podjetništvo. Vsaka skupina bo svoje delo in nastale produkte predstavila zadnji dan poletne šole, na organizirani zaključni predstavitvi. 
Kje: Dom Gorenje (Gorenje pri Zrečah 19, 3214 Zreče)
Kdaj: nedelja, 6. julij (prihod do 18.00 ure) do petka 11. julija (odhod po kosilu)
Kaj: skupinske delavnice, predavanja, delo po skupinah, …

Kako: zabavno, sproščeno, ustvarjalno …
Prostočasne aktivnosti: šport, družabne igre, … 

Starost udeležencev: mladi od 18 do 25 let 
Število udeležencev: omejeno, maksimalno 15

Rok prijave: do 30. junija oz. do zapolnitve mest
Cena: brezplačno (udeležencem se krijejo nastanitev in prehrana v Domu Gorenje ter povratna vozovnica javnega prevoza za prihod in odhod iz Gorenja pri Zrečah).
Vabljeni!
V priponki vam pošiljamo dodatne informacije o poletni šoli in prijavnico. Število mest je omejeno, zato pohitite s prijavami. Dodatne informacije o poletni šoli in prijavnice so na voljo pri:
RACIO SOCIAL, Kersnikova ulica 19, 3000 Celje

racio@siol.net
Telefon: 03 / 428 50 60

Fax: 03 / 428 50 65

GSM: 040 815 402

Kontaktna oseba: Mihaela Žveglič

	Poletna šola je del projekta »Raznolikost je bogastvo družbe«, ki ga sofinancira Evropska unija v okviru programa Progress.

Cilj projekta je osveščanje javnosti o razlogih, oblikah in posledicah diskriminacije na podlagi osebnih okoliščin, rasne/etnične pripadnosti, spola, starosti, veroizpovedi, spolne usmerjenosti ali invalidnosti. 

Pri izvajanju projekta v okviru projektnega partnerstva sodeluje šest slovenskih nevladnih organizacij: Zveza društev upokojencev Slovenije, Ženska svetovalnica, Racio Social, Slovenska filantropija, Inštitut za afriške študije in Društvo za razvijanje prostovoljnega dela Novo mesto. Pridruženi strokovni partner projekta za področje spolne usmerjenosti je Društvo informacijski center LEGEBITRA.

RACIO SOCIAL Zavod  za razvoj socialnih in zaposlitvenih programov, kot partner v tem projektu sodeluje z izvajanjem eno-dnevnih izobraževalnih delavnic in poletnih šol za mlade.


PREDSTAVITEV DELAVNIC in PREDAVANJ na Poletni šoli »Raznolikost je bogastvo družbe«
1. Skupinske delavnice in predavanja (namenjene vsem udeležencem)
Sobivanje v različnosti
S pomočjo vaj in debate bomo iskali odgovore na vprašanja: Kaj je to diskriminacija? Kje so vzroki zanjo? Kako lahko stereotipi in predsodki prispevajo k širjenju diskriminacije? Na kakšen način lahko aktivno sodelujemo pri reševanju problema enakosti in enakih možnosti za vse pripadnike družbe?
(Mentorica: Mihaela Žveglič)

Kako se sporazumevamo tudi drugače?
Spoznavali bomo »orodja«, ki so potrebna za učinkovito sporazumevanje, razkrivali »vedenje« kot odraz lastnih razmišljanj in prepričanj ter iskali načine za prilagajanje drugim / drugačnim.

(Predavateljica: mag. Karmen Vodenik)

Priložnosti upravljanja z raznolikostjo
Kako je lahko raznolikost vir kreativnosti in inovativnosti? Spoznali bomo projektno in timsko delo, vloge v timu in upravljanje z različnostjo.

(Predavateljici: Simona Korez in Mojca Čerenak)
Foto – kolaž – strip delavnica
Razdelili se bomo na manjše skupine. Vsaka skupina bo poskusila skozi temo raznolikosti povedati svojo zgodbo in jo uresničiti v stripu. Za izdelavo stripa se bodo uporabile razne podobe (narisane, izrezane iz revij in podobno), ki se bodo skupaj s pisano besedo kolažno združile v stripovske okvirčke.

(Mentorja: Simon Macuh in Mihaela Žveglič)  

2. Delo po skupinah v 3 tematskih sklopih (udeleženci se delijo, glede na področje, ki jih zanima)
UMETNOST
Kiparska delavnica NEGATIVNO = POZITIVNO ali vlivanje mavčnih odlitkov

(mentor: Simon Macuh)

Udeleženci se bodo seznanili s kiparsko tehniko ulivanja oblik v mavec ter se naučili drugačnega pogleda in dela z glino in mavcem. Kalup in reproduciranje forme spadata v klasičen kiparski repertoar. Modeliranje iz plastičnega materiala (gline), ki je kot tak neobstojen, zato podobo odlijemo v obstojnejši material (mavec, beton, vosek …). Tako bomo na delavnici najprej ustvarili negativno podobo končane oblike in vanjo vlili mavec. Ko se bo mavec strdil, ga bomo vzeli iz gline in ga po želji pobarvali. 

DRUŽBOSLOVJE IN HUMANISTIKA

Delavnica Nekoč in danes
(mentorica: Mihaela Žveglič)
Udeleženci se bodo najprej sprehodili skozi zgodovino pomembnih misli in dogodkov boja za človekove pravice. Seznanili se bodo s sedanjo situacijo na področju pravic in gibanj za enake možnosti ter se poigravali z vprašanjem aktivnega reševanja problemov enakosti. Osrednji del pa bo delo na terenu - raziskovanje sprejemanja raznolikosti nekoč in danes v lokalnem okolju. 
PODJETNIŠTVO

Delavnica Raznolikost – vir podjetniških idej

(mentorici: Simona Korez in Mojca Čerenak)

Vsebine so namenjena vsem udeležencem, ki jih zanima podjetništvo in ki razmišljajo o tem, da bi podjetnik postali. Na delavnici bodo udeleženci s pomočjo tehnik ustvarjalnega razmišljanja iskali podjetniško priložnost oz. idejo in jo skušali ovrednotiti. Pripravili bodo tudi koncept podjetniškega projekta oz. poslovnega načrta. 

PRIJAVNICA 

za Poletno šolo »Raznolikost je bogastvo družbe«,

Gorenje pri Zrečah, 6. – 11. 7. 2008

	Ime in priimek: 

	Rojstni datum: 
	Spol:           M              Ž

	Moj naslov: 

	Telefon 1 (domači):
	Telefon 2 (GSM): 

	E-mail:

	Status:

□ Dijak          □ Študent           □ Zaposlen             □ Ostalo ____________________

	Šola / Fakulteta / Delo:



	Posebne potrebe:
	Prehrana: 

	
	Fizične (če da, kakšne):

	
	Drugo:

	Moje interesno področje (vpiši ime ene ali več delavnic, na prvo mesto tisto, ki te najbolj zanima): 

	Ali dovolite, da vaš kontakt prejmejo drugi udeleženci delavnice?    

□ da            □ ne

	Datum:

	Podpis:


	Izjavljam, da bom na Poletni šoli »Raznolikost je bogastvo družbe« spoštoval/-a pravila  bivanja v Domu Gorenje in pravila dela na šoli. 

Podpis udeleženca/-ke: 


Izpolnjeno prijavnico pošljite na naslov RACIO SOCIAL, Kersnikova ulica 19, 3000 Celje ali po faksu št. 03 / 428 50 65. Kontaktna oseba: Mihaela Žveglič, telefon: 03 / 428 50 60, GSM: 040 815 402, e-mail: racio@siol.net. 
Rok za prijave je ponedeljek, 30. junij 2008 oz. do zapolnitve mest. 
Število udeležencev na poletni šoli je omejeno (maksimum 15). Prednost pri prijavi bodo imeli udeleženci, katerih prijavnice bodo prispele prve.  

Podrobnejše informacije o poletni šoli boste prejeli naknadno (najkasneje 5 dni pred pričetkom poletne šole).

